Document ID: 31998R2591

KOMISSION ASETUS (EY) N:o 2591/98,
annettu 1 päivänä joulukuuta 1998,
puuvillan, josta siemeniä ei ole poistettu, tuotannon uudelleenarvioinnista markkinointivuotta 1998/1999 varten sekä siihen liittyvän korotuksen prosenttiosuudesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan, ja erityisesti puuvillaa koskevan pöytäkirjan n:o 4, sellaisena kuin se on viimeksi muutettuna neuvoston asetuksella (EY) N:o 1553/95 (1),
ottaa huomioon puuvillan tukijärjestelmän yleisistä säännöistä ja asetuksen (ETY) N:o 2169/81 (2) kumoamisesta 29 päivänä kesäkuuta 1995 annetun neuvoston asetuksen (EY) N:o 1554/95, sellaisena kuin se on viimeksi muutettuna asetuksella (EY) N:o 1419/98 (3), ja erityisesti sen 8 artiklan 2 kohdan,
sekä katsoo, että
komission asetuksessa (EY) N:o 1844/98 (4) vahvistetaan puuvillan, josta siemeniä ei ole poistettu, markkinointivuoden 1998/1999 arvioitu tuotantomäärä asetuksen (EY) N:o 1554/95 8 artiklan 1 kohdan mukaisesti,
asetuksen (EY) N:o 1554/95 8 artiklan 2 kohdassa säädetään, että puuvillan, josta siemeniä ei ole poistettu, uudelleenarvioitu tuotantomäärä, sekä kuluvan markkinointivuoden 16 päivästä joulukuuta sovellettavan ennakon korotuksen suuruus on vahvistettava jokaisena markkinointivuonna ennen 1 päivää joulukuuta, ottaen huomioon sadonkorjuun edistyminen; käytettävissä olevien tietojen perusteella olisi vahvistettava nämä tekijät markkinointivuodeksi 1998/1999 jäljempänä esitetyn mukaisesti; jotta uusien ennakkomaksujen soveltaminen olisi mahdollista asetetussa määräajassa, on syytä säätää asetuksen voimaantulosta seuraavana päivänä sen jälkeen, kun se on julkaistu, ja
tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Puuvillan, josta siemeniä ei ole poistettu, tuotannon uudelleenarvioiduksi määräksi markkinointivuonna 1998/1999 vahvistetaan:
- Kreikan osalta 1 170 000 tonnia
- Espanjan osalta 328 000 tonnia
- muiden jäsenvaltioiden osalta 120 tonnia.
2. Asetuksen (EY) N:o 1554/95 5 artiklan 3 a kohdan toisessa alakohdassa tarkoitetuksi korotusmääräksi markkinointivuonna 1998/1999 vahvistetaan 7,5 prosenttia.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä joulukuuta 1998.

Labels: 17
19
5
7
6